Það hefur löngum verið góður siður að fara með gott orð þegar ný skip koma til heimahafnar . Menn hafa beðið fyrir vernd gegn sjávarháska og blessun til handa skipi og veiðarfærum . Einnig fyrir góðum aflabrögðum . Fyrir nokkru fór fram skipsblessun á Höfn í Hornafirði í blíðviðri að viðstöddum nokkrum fjölda fólks . Það var sóknarpresturinn sr. Gunnar Stígur Reynisson sem blessaði skipið og við sama tækifæri var því gefið nafnið Steinunn SF 10 . Þetta er togbátur og smíðaður í skipasmíðastöðinni Vard í Aukra í Noregi . Það er útgerðarfélagið Skinney-Þinganes hf. , sem á skipið og rekur . Steinunn SF 10 er eitt sjö systurskipa , sex þeirra eru komin til landsins , en von er á því sjöunda . Ekkert sérstakt form er til um það hvernig skipsblessun eigi að fara fram og því er það í hendi hvers prests fyrir sig sem um slíkt er beðinn . Lesið er úr Biblíunni , ávarp flutt , bæn og blessun . Gjarnan er farið með sjóferðarbæn sr. Odds V. Gíslasonar ( 1836 - 1911 ) , að Stað í Grindavík sem sr. Gunnar Stígur gerði . Heimasíða prestakalls sr. Gunnars Stígs er vönduð og ölfug : Bjarnanesprestakall Sr . Oddi Grindavíkurklerki var mjög umhugað um öryggismál sjómanna á sinni tíð enda þá tímar þilskipa og opinna árabáta . Fyrr á tímum var farið með sjóferðarbænir fyrir hverja sjóferð á þilskipum og opnum árabátum . Sagt er að tilkoma mótórbáta hafi þokað þeirri góðu hefð smám saman til hliðar . Á sumum stöðum söng fólk sálm í fjörunni þegar báti var ýtt úr vör og var það kallað að syngja bát úr vör . Sjóferðabæn sr. Odds er nokkuð kunn og er hún svo : Í nafni Guðs , föður , sonar og heilags anda . Ó , Drottinn . Gef oss öllum góðar stundir , skipi og mönnum í Jesú nafni . Amen . Hérmá sjá fróðleik um sr. Odd V. Gíslason .